Publication: Magyar Közlöny
Issue: MK-1998-95 (Year: 1998, Number: 95)
Era: 1990-2004
Section: mutató számításáról szóló 28/1998. (X. 21.) PM rendelet
Paragraph Index: 297

(2) A nem valódi penziós ügylet keretében visszavásárlási kötelezettséggel eladott követeléseket a hitelintézetnek a szöveges jelentésben külön részleteznie kell, és azokra a visszavásárlási kötelezettséggel eladott eredeti követelés kockázatának megfelelően a visszavásárlási árral arányban kell megképeznie a kockázati céltartalékot. Amennyiben a visszavásárlási kötelezettséghez halasztott fizetés is kapcsolódik, és a halasztott fizetés miatt céltartalékképzési kötelezettség áll fenn, akkor a halasztott fizetésből származó követelésre és a visszavásárlási kötelezettségre képzett kockázati céltartalék összege nem haladhatja meg az eredeti követelés száz százalékát.

Source: https://magyarkozlony.hu/hivatalos-lapok/8a2aca142b9d09eccafd604ebe4974531b385917/dokumentumok/259e0bac8e94e96b2c630412ef1c54ae72dc54aa/letoltes